Source: https://www.edilex.fi/lainsaadanto/19390075
Timestamp: 2019-04-19 02:22:45+00:00
Document Index: 23693933

Matched Legal Cases: ['§1', '§2', '§3', '§4', '§5', '§6', '§7']

Tontinvuokralaki (kumottu) 75/1939 | EDILEX
Tontinvuokralaki (kumottu) 17.3.1939/75
1 – 3 §1 lukuYleiset säännökset.
4 §2 lukuTontinvuokramaksu.
5 §3 lukuTontinvuokrasopimuksen pätevyys kiinteistön omistajan vaihtuessa.
6 – 11 §4 lukuSopimusvapauden rajoitukset tontinvuokrasopimuksen luottokelpoisuuden turvaamiseksi ja tontinhaltijan oikeuden suojaamiseksi.
12 – 13 §5 lukuTontinhaltijan etuoikeus saada tontti uudelleen vuokralle vuokra-ajan päätyttyä.
14 §6 lukuSopimuksenvaraiset määräykset tontinvuokrasopimuksessa.
15 – 19 §7 lukuErinäisiä säännöksiä.
Vahvistetun asemakaavan tai rakennussuunnitelman alaisella alueella sijaitseva tontti, joka on laillisella tontinmuodostuksella tai maanjakotoimituksella erotettu itsenäiseksi kiinteistöksi, voidaan, noudattamalla mitä tässä laissa säädetään, luovuttaa määräajaksi, vähintään kahdeksikymmeneksiviideksi ja enintään sadaksi vuodeksi, sekä määräsuuruista ja todellista vuotuista vuokramaksua vastaan rakennettavaksi asuntotarkoituksiin. Sellaista luovutusta sanotaan tontinvuokraksi.
Tontinvuokrana voi luovutus tapahtua myös silloin, kun tontilla luovutettaessa on vuokramiehelle kuuluva asuinrakennus.
Tontinvuokra on perinnöllinen, ja se voidaan maanomistajaa kuulematta siirtää toiselle. Tontin osaa älköön vuokramies kuitenkaan toisen hallintaan luovuttako.
Tontinvuokrasopimus on tehtävä kirjallisesti todistajain läsnä ollessa, ja on sopimuskirjassa nimenomaan mainittava, että luovutus tarkoittaa tontinvuokraa.
Jos tontinvuokra siirretään, on tästäkin tehtävä sopimus kirjallisesti ja todistajain läsnä ollessa.
Tontinvuokrasopimuksessa on mainittava:
missä paikassa ja minä päivänä sopimus on tehty;
vuokratun kiinteistön nimi ja numero;
vuokra-aika; sekä
tontinvuokramaksun määrä.
Myös muu vuokraehto, josta asianosaiset tahtovat sopia, milloin heillä on tämän lain mukaan siihen oikeus, on otettava sopimuskirjaan. Muulla tavoin tehty ehto ei sisälly tontinvuokrasopimukseen eikä ole voimassa kolmatta henkilöä vastaan.
Tontinvuokramaksu.
4 § (21.1.1944/35)
Tontinvuokran vuotuismaks...